title: Директива 2003/114/ЕО на Европейския парламент и на Съвета от 22 декември 2003 година за изменение на Директива 95/2/ЕО относно добавките в храни, различни от оцветители и подсладители

text:
Важна правна забележка

|

32003L0114

Официален вестник n° L 024 , 29/01/2004 стр. 0058 - 0064 специално чешко издание глава 13 том 32 стр. 708  - 714 специално испанско издание глава 13 том 32 стр. 708  - 714 специално унгарско издание глава 13 том 32 стр. 708  - 714 специално литвийско издание глава 13 том 32 стр. 708  - 714 LV.ES глава 13 том 32 стр. 708  - 714 MT.ES глава 13 том 32 стр. 708  - 714 PL.ES глава 13 том 32 стр. 708  - 714 SK.ES глава 13 том 32 стр. 708  - 714 специално словенско издание глава 13 том 32 стр. 708  - 714

		20031222Директива 2003/114/ЕО на Европейския парламент и на Съветаот 22 декември 2003 годиназа изменение на Директива 95/2/ЕО относно добавките в храни, различни от оцветители и подсладителиЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 95 от него,като взеха предвид предложението на Комисията,като взеха предвид становището на Европейския икономически и социален комитет [1],в съответствие с процедурата, предвидена в член 251 от Договора [2],като имат предвид, че:(1) Хранителни добавки могат да бъдат одобрени за използване в храни само при условие, че отговарят на изискванията в приложение II към Директива 89/107/ЕИО от 21 декември 1988 г. за сближаване на законодателствата на държавите-членки относно хранителни добавки, разрешени за влагане в храни, предназначени за консумация от човека [3].(2) В Директива 95/2/ЕО на Европейския парламент и Съвета от 20 февруари 1995 г. относно добавките в храни, различни от оцветители и подсладители, [4] е посочен списък с хранителни добавки, които могат да се използват в Общността и условията за тяхната употреба.(3) Налице са технически разработки в областта на хранителните добавки от времето на приемане на Директива 95/2/ЕО. Тази директива следва да се адаптира, за да се отрази това развитие.(4) Директива 88/388/ЕИО на Съвета от 22 юни 1988 г. за сближаване на законодателствата на държавите-членки относно ароматизантите, предназначени за влагане в храните и изходните материали за тяхното производство [5], предвижда приемането на списък с добавки, необходими за съхраняването и използването на ароматизанти и приемането на всякакви специални условия за употребата на такива добавки, които могат да са от необходимост за защитата на общественото здраве и за гарантиране на честна търговия.(5) Желателно е в Директива 95/2/ЕО да се включат тези мерки по добавките, необходими за съхраняването и употребата на ароматизантите, за да се допринесе за прозрачността и съгласуваност на общностното законодателство, както и за улесняване спазването на общностното законодателство относно хранителните добавки от страна на производителите на храни, особено от малките и средни предприятия. Освен това, съгласно Регламент (ЕО) № 178/2002 на Европейския парламент и на Съвета от 28 януари 2002 г. за определяне на общите принципи и изисквания към законодателството в областта на храните, за създаване на Европейски орган за безопасност на храните и за определяне на процедури в областта на безопасността на храните [6], ароматизантите влизат в дефиницията за "храни".(6) Докато използването на добавки, които са необходими за обезпечаване на безопасността и качеството на ароматизантите и за улесняване на тяхното съхранение и употреба, следва да бъде разрешено, нивата на добавки, присъстващи в такива ароматизанти, следва да са в минимално изискваното количество, необходимо за постигането на планираната цел. Освен това, на потребителите следва да се гарантира коректна, адекватна и неподвеждаща информация относно употребата на добавките.(7) Наличието на добавка в дадена храна, вследствие на употребата на ароматизант, е по правило ниско и добавката няма технологична функция в храната. Въпреки това, ако при определени обстоятелства добавката има технологична функция в съставната храна, тя следва да се счита за добавка към съставната храна, а не като добавка в ароматизанта, като при това следва да се прилагат съответните правила, свързани с добавката в конкретната храна, включително правилата за етикетиране, отразени в Директива 2000/13/ЕО на Европейския парламент и на Съвета от 20 март 2000 г. за сближаването на законодателствата на държавите-членки относно етикетирането, представянето и рекламирането на храни [7].(8) В съответствие с Директива 88/388/ЕИО производителите на храни следва да бъдат информирани относно концентрациите на всички добавки в ароматизантите, с цел да им се даде възможност да спазят общностното законодателство. Освен това, в настоящата директива се изисква количествено етикетиране на всеки компонент, който подлежи на количествено ограничение в дадена храна. Количественото ограничение се изразява или в числа, или по принципа quantum satis.(9) В съответствие с принципа на пропорционалността, за постигането на основната цел за гарантиране единството на пазара и високо равнище на защита на потребителя е необходимо и уместно да се установят правила за използването на добавки в ароматизантите. Настоящата директиване не превишава това, което е необходимо за постигането на целите в съответствие с третия параграф на член 5 от Договора.(10) В съответствие с искане от държава-членка и със становището на Научния комитет по храните, създаден с Решение 97/579/ЕО на Комисията от 23 юли 1997 г. относно създаване на Научни комитети в областта на здравето на потребителите и безопасността на храните [8], хидрогенираният поли-1-децен, който бе разрешен на национално ниво с Директива 89/107/ЕИО, следва да бъде разрешен и на общностно ниво.(11) Бифенилът (Е 230), ортофенил фенолът (Е 231) и натриевият ортофенил фенол (Е 232) са изброени в Директива 95/2/ЕО като консерванти в и върху цитрусовите плодове. Въпреки това, същите влизат в дефиницията за "продукти за растителна защита" в Директива 91/414/ЕИО на Съвета от 15 юли 1991 г. относно пускането на продукти за растителна защита на пазара [9]. Поради това, същите не следва повече да се обхващат от Директива 95/2/ЕО. Държавите-членки и Комисията следва да предприемат всички възможни стъпки, за да гарантират да не се получава нормативен вакуум по отношение на тези вещества. Разрешението за пускане на пазара на тези вещества в качеството им на продукти за растителна защита следва да се предостави възможно най-бързо.(12) На 4 април 2003 г. Научният комитет по храните направи заявление, че временно допустимата дневна доза за Е 214 до Е 219 алкилни естери на р-хидробензолова киселина и техните натриеви соли следва да се отмени, ако не бъдат предоставени допълнителни данни по отношение на приема и токсичността.(13) Следователно Директива 95/2/ЕО следва съответно да се измени.(14) В Директива 67/427/ЕИО на Съвета от 27 юни 1967 г. относно използването на определени консерванти за повърхностна обработка на цитрусовите плодове, както и относно мерките за контрол на изследването и дозирането на консервантите в и по цитрусовите плодове [10], се посочват мерките за контрол на консервантите в и по цитрусовите плодове. Тъй като с приемането на Директива 95/2/ЕО тези консерванти вече не са разрешени за използване в цитрусовите плодове, е необходимо Директива 67/427/ЕИО да се отмени.(15) С Научния комитет по храните са проведени консултации по приемането на разпоредби, чийто ефект би могъл да се отрази върху общественото здраве, съгласно член 6 от Директива 89/107/ЕИО,ПРИЕХА НАСТОЯЩАТА ДИРЕКТИВА:Член 1С настоящото Директива 95/2/ЕО се изменя, както следва:1. Член 1, параграф 3, буква х) се заменя със следното:"х) "стабилизатори" са вещества, които създават възможност да се поддържа физико-химичното състояние на даден храна; стабилизаторите включват вещества, които създават възможност за поддържане на хомогенна дисперсия от две или повече несмесващи се вещества в даден храна, вещества, които стабилизират, задържат или подсилват съществуващия цвят на даден храна, и вещества, които увеличават свързващата способност на храната, включително образуването на връзки между белтъчините, даващи възможност за свързването на частите, от които е съставена храната, в резултат на което се получава обновена храна;"2. Член 3 се изменя, както следва:а) параграф 1 се заменя със следния текст:"1. Наличието на добавка в храните е допустимо:а) в съставни храни, различни от упоменатите в член 2, параграф 3, до степента, до която е допустимо наличието на хранителна добавка в една от съставките на съставната храна;б) в храна, в която е добавен аромат до степента, до която е допустимо наличието на хранителната добавка в аромата съгласно настоящата директива и е пренесено в храната чрез аромата, при условие че хранителната добавка няма технологична функция в крайната храна; илив) в случай, че храната е предназначена за употреба само при приготвянето на съставна храна — до степен, до която съставната храна съответства на разпоредбите на настоящата директива.";б) добавя се следният параграф:"3. Нивото на добавки в ароматизантите се ограничава до онзи минимум, който е необходим за гарантиране безопасността и качеството на ароматизантите и за улесняване на тяхното съхраняване. Освен това, наличието на добавки в ароматизантите не трябва да заблуждава потребителите или да представлява опасност за тяхното здраве. В случай, че наличието на добавка в храна, в резултат от добавяне на ароматизанти, има технологична функция в храната, тя се счита за добавка в храната, а не за добавка в ароматизанта.";3. Приложенията се изменят съгласно приложението към настоящата директива.Член 21. Преди 1 юли 2004 г. Комисията и Европейският орган за безопасност на храните преразглеждат условията за използването на добавките Е 214 — Е 219.2. Преди 27 януари 2006 г. Комисията представя пред Европейския парламент и Съвета отчет за напредъка на преоценката на добавките. Тази преоценка в частност се съсредоточава върху Е 432 — Е436 (полисорбати), както и върху Е 251 и Е 252 (нитрати) и Е 249 и Е 250 (нитрити).Член 3Директива 67/427/ЕИО се отменя.Член 41. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, с цел:- разрешаване търговията с продукти, които съответстват на настоящата директива най-късно до 27 юли 2005 г.,- забрана на търговията с и използването на продукти, които не съответстват на настоящата директива най-късно до 27 януари 2006 г.; продуктите, пуснати на пазара или етикетирани преди тази дата, които не са съобразени с настоящата директива, могат да се търгуват до изчерпване на наличните количества.Те информират незабавно Комисията за това.2. Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 5Настоящата директива влиза в сила в деня на публикуването ѝ в Официален вестник на Европейския съюз.Член 6Адресати на настоящата директива са държавите-членки.Съставено в Брюксел на 22 декември 2003 година.За Европейския парламентПредседателP. CoxЗа СъветаПредседателA. Matteoli[1] ОВ С 208, 3.9.2003 г., стр. 30.[2] Становище на Европейския парламент от 3 юли 2003 г. (все още непубликувано в Официален вестник) и Решение на Съвета от 1 декември 2003 г.[3] ОВ L 40, 11.2.1989 г., стр. 27. Директива, изменена с Директива 94/34/ЕО на Европейския парламент и Съвета (ОВ L 237, 10.9.1994 г., стр. 1).[4] ОВ L 61, 18.3.1995 г., стр. 1. Директива, изменена с Директива 2003/52/ЕО (ОВ L 178, 17.7.2003 г., стр. 23).[5] ОВ L 184, 15.7.1988 г., стр. 61. Директива, последно изменена с Директива 91/71/ЕИО на Комисията (ОВ L 42, 15.2.1991 г., стр. 25).[6] ОВ L 31, 1.2.2002 г., стр. 1. Регламент, изменен с Регламент (ЕО) № 1642/2003 (ОВ L 245, 29.9.2003 г., стр. 4).[7] ОВ L 109, 6.5.2000 г., стр. 29. Директива, последно изменена с Директива 2003/89/ЕО (ОВ L 308, 25.11.2003 г., стр. 15).[8] ОВ L 237, 28.8.1997 г., стр. 18. Решение, изменено с Решение 2000/443/ЕО (ОВ L 179, 18.7.2000 г., стр. 13).[9] ОВ L 230, 19.8.1991 г., стр. 1. Директива, последно изменена с Регламент (ЕО) № 806/2003 (ОВ L 122, 16.5.2003 г., стр. 1).[10] ОВ L 148, 11.7.1967 г., стр. 1.--------------------------------------------------20031222ПРИЛОЖЕНИЕПриложенията към Директива 95/2/EО се изменят, както следва:1. В приложение I:a) забележка 2 се заменя със следното:"2. Веществата, изброени под номера E 407, E 407a и E 440 могат да бъдат стандартизирани със захари, при условие че това е допълнително указано към номера и обозначението.";б) в списъка на добавките:- цялото вписване, отнасящо се до E 170 се заменя с "E 170 Калциев карбонат",- във вписването, отнасящо се до E 466 се добавя наименованието "Целулозна гума",- във вписването, отнасящо се до E 469 се добавя наименованието "Ензимно хидролизирана целулозна гума".2. В приложение II:a) наименованието "E 170 Калциеви карбонати" се заменя с наименованието "E 170 Калциев карбонат";б) в списъка с добавките и най-високите нива за "Какаови и шоколадови изделия, както са определени в Директива 2000/36/EО" се добавят следното:| "E 472cEстери на лимонената киселина с моно- и диглицериди на мастните киселини | quantum satis" |в) в списъка с добавките и най-високите нива за "Замразени и дълбоко замразени необработени плодове и зеленчуци; предварително опаковани, охладени, необработени, готови за консумация плодове и зеленчуци и предварително опаковани, необработени и белени картофи" се добавя следното:| "E 296Ябълчна киселина | quantum satis (само за белени картофи)" |г) в списъка с добавките и най-високите нива за "Плодови компоти" се добавя следното:| "E 440ПектинE 509Калциев хлорид | quantum satis (само за плодови компоти, различни от компот от ябълки)" |д) в списъка с добавките и най-високите нива за "Сирене тип Mozzarella и пресни сирена" се добавя следното:| "E 460iiЦелулоза на прах | quantum satis (само за настъргани и нарязани сирена)" |е) в края на приложението се добавят следните редове:"UHT козе мляко | E 331Натриеви цитрати | 4 g/l |Кестени в течност | E 410КарубинE 412Гуарова смолаE 415Ксантанова смола | quantum satis" |3. В приложение III:A. част А се изменя, както следва:a) наименованието "Частично изпечени, предварително опаковани печива, предназначени за продажба на дребно" се заменя със:"Частично изпечени предварително опаковани печива, предназначени за продажба на дребно и хляб с понижена енергийна стойност, предназначен за продажба на дребно";б) добавят се следните редове в края на частта:"Рачешки опашки, варени и предварително опаковани мариновани варени мекотели | 2 000 | | | | | |Ароматизанти | | | | 1500" | | |Б. Част В се изменя, както следва:a) заличават се следните редове:"E 230 | Бифенил, дифенил | Повърхностна обработка на цитрусови плодове | 70 mg/kg |E 231 | Ортофенилфенол [1] | Повърхностна обработка на цитрусови плодове | 12 mg/kg индивидуално или в комбинация, изразено като ортофенилфенол |E 232 | Натриев ортофенилфенол [1] |б) следната храна се добавя към E 1105:| | "Вино в съответствие с Регламент (EО) № 1493/1999 [2] и Регламент за неговото прилагане (EО) № 1622/2000 [3] | Pro memoria |В. Част Г се изменя, както следва:a) в края на тази част се добавят следните храни и техните максимални нива:"E 310 | Пропилгалат | Етерични масла | 1000 mg/kg (галати и БХА, индивидуално или в комбинация) |E 311 | Октилгалат |E 312 | Додецилгалат |E 320 | Бутилиран хидроксианизол (БХА) | Аромати, различни от етерични масла | 100 mg/kg (галати, индивидуално или в комбинация) или 200 mg/kg (БХА)" |б) в списъка на храни, отнасящи се до E 315 — E 316, названието "Полуконсервирани и консервирани месни продукти" се заменя с текста:"Осолено месо и консервирани месни продукти".4. В приложение IV:a) към E 338 — E 452 се добавя следната храна и нейното максимално ниво:| | "Аромати | 40 g/kg" |б) относно E 338 — E 452, се заличава следната храна и нейното максимално ниво:| | "Сайдер и пери | 2 g/l" |в) към E 416, се добавя следната храна и нейното максимално ниво:| | "Ароматизанти | 50 g/kg" |г) към E 432 — E 436 се добавят следните храни и техните максимални нива:| | "Ароматизанти, с изключение на течните аромати на пушено, и аромати, които се получават на основата на екстракционни етерични масла от ароматични подправки [4] | 10 g/kg || | Храни, съдържащи течните аромати на пушено, и аромати на основата на екстракционни етерични масла от ароматични подправки | 1 g/kg |д) относно E 444, се добавя следната храна и нейното максимално ниво:| | "Ароматизирани мътни спиртни напитки, с по-малко от 15 % об.% алкохол. | 300 mg/l" |е) след списъка с храни и максимални нива за E 535 — E 538 се добавя следното вписване относно E 551:"E 551 | Силициев диоксид | Ароматизанти | 50 g/kg" |ж) към E 900 се добавя следната храна и нейното максимално ниво:| | "Ароматизанти | 10 mg/kg" |з) в списъка с храни и максимални нива за E 901 — E 904, вписването "E 903 Карнаубски восък" се заличава, а към "E 904 Шеллак" се добавя следното вписване относно E 903:"E 903 | Карнаубски восък | Като вещество за глазура на: | |—шоколадови бонбони (включително) | 500 mg/kg |1200 mg/kg (само за дъвки) |—малки изделия от фини печива с шоколадово покритие | 200 mg/kg |—закуски | 200 mg/kg |—ядки | 200 mg/kg |—зърна кафе | 200 mg/kg |—диетични хранителни добавки | 200 mg/kg |—пресни цитрусови плодове, пъпеши, ябълки, круши, праскови и ананас (само повърхностна обработка) | 200 mg/kg" |и) към E 459, се добавят следните храни и техните максимални нива:| | "Капсулирани вещества, предназначени за ароматизация | || | —ароматизирани чайове и ароматизирани разтворими напитки на прах | 500 mg/l || | —ароматизирани закуски | 1 g/kg в готовите храни, предназначени за консумация или в обновени храни, в готовите храни, предназначени за консумация, съгласно указанията на производителя" |й) в края на приложението се добавят следните редове:"E 907 | Хидрогениран поли-1-децен | Като глазура за следните: | |—бонбони на основата на захарта | 2 g/kg |—сушени плодове | 2 g/kg |E 1505 | Триетилцитрат | аромати | 3 g/kg от всичси източници в готови храни, предназначени за консумация или в храни, обновени съгласно указанията на производителя, индивидуално или в комбинация. При напитките най-високата стойност за E 1520 е 1 g/l. |E 1517 | Глицеролдиацетат (диацетин) |E 1518 | Глицеролтриацетат (триацетин) |E 1520 | Пропан-1,2-диол (пропиленгликол) |E 1519 | Бензилалкохол | Ароматизанти за: | |—ликьори, ароматизирани вина, ароматизирани винени напитки и ароматизирани коктейли от винени продукти | 100 mg/l |—бонбони, включително шоколади и фини печива | 250 mg/kg от всички източници в готови храни, предназначени за консумация, или в храни, обновени съгласно указанията на производителя" |5. В приложение V:а) в края на приложението се добавя следният ред:"E 555 | Калиевоалуминиев силикат | в E 171 титанов двуокис и E 172 железни окиси и хидроокиси (максимум 90 % по отношение на пигмента)" |б) за E 468 се добавя наименованието "Разклонена целулозна гума";6. В приложение VI:a) в уводната бележка след първия абзац се добавя следният текст:"Храните за кърмачета и готовите храни за малки деца могат да съдържат E 1450 натриев октенил сукцинат нишесте, получено от добавянето на витаминни препарати или препарати от полиненаситени мастни киселини. Храната, готова за консумация не може да съдържа E 1450 в количество, превишаващо 100 mg/kg от витаминните препарати и 1000 mg/kg от препаратите от полиненаситени мастни киселини.";б) в част 4:- заглавието се заменя със следното:"ХРАНИТЕЛНИТЕ ДОБАВКИ, РАЗРЕШЕНИ В ДИЕТИЧНИТЕ ХРАНИ, ПРЕДНАЗНАЧЕНИ ЗА КЪРМАЧЕТА И МАЛКИ ДЕЦА ЗА СПЕЦИАЛНИ МЕДИЦИНСКИ ЦЕЛИ ПО СМИСЪЛА НА ДИРЕКТИВА 1999/21/EО [*****]- в таблицата се добавя нов ред със следния текст:"E 472с | Естери на лимонената киселина с моно- и диглицериди на мастните киселини | 7,5 g/l за продукти в продажба в прахообразна форма | От момента на раждането" |9 g/l за продукти в продажба в течна форма |[*] Заличаването на веществата E 231 ортофенилфенол и E 232 натриев ортофенилфенол влиза в сила веднага, след като, въз основа на разпоредбите на Общността за максимално допустими граници на остатъчни вещества от пестициди, станат приложими изискванията за етикетиране на хранителните продукти, обработвани с такива вещества."[**] Регламент (EО) № 1493/1999 г. на Съвета от 17 май 1999 г. относно общата организация на пазара на вино (ОВ L 179, 14.7.1999 г., стр. 1). Регламент, последно изменен с Регламент (EО) № 1795/2003 на Комисията (ОВ L 262, 14.10.2003 г., стр. 1).[***] Регламент (EО) № 1622/2000 г. на Комисията от 24 юли 2000 г. относно определяне на някои подробни правила за прилагане на Регламент (EО) № 1493/1999 относно общата организация на пазара на вино и за установяване на Кодекс на Общността за енологичните практики и процеси (ОВ L 194, 31.7.2000 г., стр. 1). Регламент, последно изменен с Регламент (EО) № 1410/2003 (ОВ L 201, 8.8.2003 г., стр. 9.)."[****] Екстракционните етерични масла от ароматични подправки се определят като екстракти от подправки, от които екстракционният разтворител е изпарен, след което остава смес от течно масло и смолист материал от подправката."[*****] Директива 1999/21/EО на Комисията от 25 март 1999 г. относно диетичните храни за специални медицински цели, (ОВ L 91, 7.4.1999 г., стр. 29)."--------------------------------------------------


title: Директива 92/53/ЕИО на Съвета от 18 юни 1992 година за изменение на Директива 70/156/ЕИО относно сближаването на законодателствата на държавите-членки относно типово одобрение на моторни превозни средства и техните ремаркета

text:
               13/ 11

               BG

               Официален вестник на Европейския съюз

               135

         31992L0053

               L 225/1

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 92/53/ЕИО НА СЪВЕТА

   от 18 юни 1992 година
   за изменение на Директива 70/156/ЕИО относно сближаването на законодателствата на държавите-членки относно типово одобрение на моторни превозни средства и техните ремаркета
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално член 100а от него,
   като взе предвид предложението на Комисията (1),
   в сътрудничество с Европейския парламент (2),
   като взе предвид становището на Икономическия и социален комитет (3),
   като има предвид, че е важно да се приемат мерки с цел постепенно изграждане на вътрешния пазар за период, който приключва на 31 декември 1992 година; като има предвид, че вътрешният пазар обхваща територия без вътрешни граници, в която е осигурено свободното движение на стоки, хора, услуги и капитали;
   като има предвид, че Директива 70/156/ЕИО (4) определя процедурата за типово одобрение на Общността за превозни средства, компоненти и отделни технически възли, произведени в съответствие с техническите изисквания, изложени в специални директиви, както и пълния списък на системи за превозни средства, компоненти и отделни технически възли, включени в тези директиви;
   като има предвид, че в интерес на изграждането и функционирането на вътрешния пазар на Общността е целесъобразно да се заменят съществуващите системи на държавите-членки за типово одобрение от процедурата за типово одобрение на Общността;
   като има предвид, че за да може гореспоменатата процедура за типово одобрение да постигне своята цел по най-ефективния начин, е нужно нейните административни разпоредби да бъдат направени по-прецизни и изчерпателни; като има предвид, че това означава, между другото, че тези разпоредби позволяват типовото одобрение на цяло превозно средство да бъде постигнато чрез сбор от одобрения на съставящите го системи, компоненти и отделни технически възли, в случай че така желае производителят, и в случай на превозни средства произвеждани на няколко етапа, включващи няколко производители, чрез сбор от одобренията на различните етапи на изпълнение;
   като има предвид, че дадено превозно средство може да отговаря на разпоредбите на настоящата директива, но въпреки това да притежава известни особености, които явно представляват потенциален риск за безопасността на движението по пътищата; като има предвид, че, следователно, желателно е да се позволи на държавите-членки да отказват да одобряват такива типове превозни средства, както и да забраняват продажбата и влизането в експлоатация и да отказват регистрация на гореспоменатите превозни средства; като има предвид, че за последния случай са установени съответните условия;
   като има предвид, че мандатния характер на процедурата за типово одобрение в рамките на Общността прави необходимо да се позволяват изключения и да се изработват алтернативни процедури за превозни средства, проектирани за специални цели, или произвеждани в малки серии, или включващи нови технологии, все още необхванати от разпоредбите на специалните директиви;
   като има предвид, че, за да се улесни достъпа до пазарите на страни извън Общността, целесъобразно е да се позволи приемането, при определени условия, на одобрения на системи, компоненти и отделни технически възли, базиращи се на еквивалентни международни правила и правила на трети държави; като има предвид, че еквивалентността на такива правила трябва да бъде установена при прилагането на съответните разпоредби на Договора;
   като има предвид, че, за да се обезпечи необходимата прозрачност на процедурите за типово одобрение в рамките на Общността е необходимо да се изработят разпоредби, според които държавите-членки се уведомяват взаимно и уведомяват Комисията за техните одобряващи органи и технически служби, както и за разпоредбите, свързани с критериите за качество, с които последните трябва да се съобразяват;
   като има предвид, че приложенията към настоящата директива са завършени само за превозни средства от категория М1, директивата се отнася единствено за типовото одобрение на такива превозни средства; като има предвид, че е целесъобразно, до завършването на приложенията, чрез разпоредби относно превозните средства от всички други категории, на държавите-членки да бъде позволено да продължат да използват техните национални системи за одобрение по отношение на такива превозни средства, съгласно член 10 от Директива 70/156/ЕИО;
   като има предвид, че, за да се достигне до адекватен преход, от техническа и административна гледна точка, от сегашния незадължителен режим на изисквания на Общността към мандатната процедура за типово одобрение, установена с настоящата директива, е целесъобразно да се предостави на производителите правото на избор между прилагането на процедурата на настоящата директива и тази, посочена в член 10 от Директива 70/156/ЕИО за период от 3 години; като има предвид, че одобрения, издадени вследствие на прилагането на последната процедура са валидни до 31 декември 1997 година;
   като има предвид, че горепосочените преходни разпоредби не са предназначени да позволяват на държавите-членки дерогация от разпоредбите на отделни директиви, които се базират на общата хармонизация,
   ПРИЕ НАСТОЯЩАТА ДИРЕКТИВА:
   Член 1
   Директива 70/156/ЕИО се изменя, както следва:

               1.

               Членове от 1 до 16 се заменят със следните членове:
               „Член 1
               Обхват
               Настоящата директива се отнася до типовото одобрение на моторни превозни средства и техните ремаркета, произведени на един или повече етапи, на системи, компоненти и отделни технически възли, предназначени за употреба в такива превозни средства и ремаркета.
               Тя не се отнася до:

                           —

                           одобрението на отделни превозни средства, освен ако държавите-членки, даващи такива одобрения, приемат всяко валидно одобрение на система, компонент, отделен технически възел или одобрение на незавършено превозно средство, издадено въз основа на настоящата директива, вместо въз основа на съответното национално изискване,

                           —

                              „квадрициклети“ в значението от член 1, параграф 3 от Директива 92/61/ЕИО на Съвета, свързана с одобрението на тип на дву- и три-колесни моторни превозни средства (5).

                     Член 2
               Определения
               За целите на настоящата директива:

                           —

                              типово одобрение означава процедурата, чрез която държавата-членка удостоверява, че даден тип превозно средство, система, компонент или отделен технически възел отговаря на съответните технически изисквания на настоящата директива или на специална директива, която се съдържа в пълния списък, посочен в приложение IV или ХI,

                           —

                              многоетапно типово одобрение означава процедурата, чрез която една или повече държави-членки удостоверяват, че в зависимост от степента на завършеност, даден тип незавършено или завършено превозно средство отговаря на съответните технически изисквания на настоящата директива,

                           —

                              превозно средство означава всяко моторно превозно средство, предназначено за употреба на път, завършено или незавършено, което има най-малко четири колела и неговата максимално достижима по конструкция скорост надвишава 25 км/ч, както и ремаркетата му, с изключение на превозни средства, които се движат по релси, на селскостопански и горски влекачи и на всички мобилни машини,

                           —

                              базово превозно средство означава всяко незавършено превозно средство, чийто идентификационен номер се запазва през следващите етапи на многостепенния процес на типово одобрение,

                           —

                              незавършено превозно средство означава всяко превозно средство, което се нуждае от завършване в поне един бъдещ етап, за да отговаря на всички съответни изисквания на настоящата директива,

                           —

                              завършено превозно средство означава превозно средство преминало през процеса на многоетапно типово одобрение, което отговаря на всички съответни изисквания на настоящата директива,

                           —

                              тип превозно средство означава превозни средства от една категория, които не се различават поне по основните аспекти определени в приложение II.Б. Един тип превозно средство може да има варианти и версии (виж приложение II.Б),

                           —

                              система означава всяка система на превозно средство, като спирачки, съоръжения за контрол на емисиите вредни газове, интериор и др., която е съобразена с изискванията на някоя от отделните директиви,

                           —

                              компонент означава приспособление, като лампа например, съобразено с изискванията на специална директива, предназначено да бъде част от превозно средство, което може да бъде типово одобрено независимо от превозното средство, ако в самостоятелната директива има изрична разпоредба за това,

                           —

                              отделен технически възел означава приспособление, като задно предпазно устройство, съобразено с изискванията на специална директива, предназначено да бъде част от превозно средство, което може да бъде типово одобрено самостоятелно, но само по отношение на един или повече точно определени типове превозни средства, ако самостоятелната директива изрично разпорежда това,

                           —

                              производител означава лицето или организацията, които са отговорни пред органите за одобрение за всички аспекти на процеса на типово одобрение и за обезпечаване на съответствието на производството. Не е съществено дали лицето или организацията участва пряко във всички етапи от конструирането на превозното средство, системата, компонента или отделния технически възел, който подлежи на процес на одобрение,

                           —

                              одобряващ орган означава компетентен орган на държава-членка, който е отговорен за всички аспекти на типово одобрение на даден вид превозно средство, система, компонент или отделен технически възел, който издава и (ако е необходимо) отнема сертификати за одобрение, служи като свързващо звено с одобряващите органи на другите държави-членки, и е отговорен за контролиране на изпълнението на разпоредбите за съответствие на производството,

                           —

                              техническа служба означава организацията или органа, които са определени да изпълняват функциите на изпитателна лаборатория и провеждат изпитания или технически прегледи от името на одобряващия орган на дадена държава-членка. Тези функции може също така да се изпълняват от самия одобряващ орган,

                           —

                              информационен документ означава документа, установен в приложение I или приложение III към настоящата директива или в съответното приложение на специална директива, който определя информацията, която всеки от заявителите трябва да предостави,

                           —

                              информационна папка означава пълната папка или досие от данни, чертежи, фотографии и т.н., предоставени от заявителя на техническата служба или на одобряващия орган, както е определено в информационния документ,

                           —

                              информационен пакет означава информационната папка плюс всички доклади от изпитанията или други документи, които техническата служба или одобряващият орган са добавили към информационната папка по време на осъществяване на функциите си.

                           —

                              индекс към информационния пакет означава този документ, в който е описано съдържанието на информационния пакет, подходящо номерирано или е маркирано така, че лесно да се намират всички страници.

                     Член 3
               Заявление за типово одобрение
               1.   Заявления за типово одобрение на превозни средства се подават от производителя до одобряващия орган на държава-членка. Всяко заявление се придружава от информационна папка, съдържаща информацията, която се изисква от приложение III, и от сертификатите за одобрение за всяка от приложимите специални директиви според изискванията на приложение IV или ХI; също така, информационният пакет по отношение на всяка специална директива се предоставя на одобряващия орган през периода от време до датата, когато одобрението е издадено или отказано.
               2.   Чрез дерогация от параграф 1, в случай че не са налице сертификати за одобрение към нито една от съответните специални директиви, документите, придружаващи дадено заявление се включват в информационна папка, която съдържа съответната информация, изисквана от приложение I по отношение на специалните директиви определени в приложение IV или ХI и, при необходимост, част II от приложение III.
               3.   В случай на многоетапно типово одобрение, информацията, която трябва да се предостави, се състои от:

                           —

                           на етап 1: тези части от информационната папка и сертификатите за одобрение, които се изискват при завършено превозно средство и съответстват на състоянието на завършеност при базовото превозно средство,

                           —

                           на втория и следващите етапи: тези части от информационната папка и сертификатите за одобрение, които съответстват на текущия етап на изграждане и копие от сертификата за одобрение за незавършеното превозно средство, издаден на предишния етап на изграждане. В допълнение, производителят предоставя пълни детайли на промените и допълненията, извършени от него в незавършеното превозно средство.

                     4.   Заявления за типово одобрение на система, компонент или отделен технически възел се подават от производителя до одобряващия орган на дадена държава-членка. Всяко заявление се придружава от информационна папка, чието съдържание е дадено в информационния документ в съответната специална директива.
               5.   Нито едно заявление по отношение на един тип превозно средство, система, компонент или отделен технически възел не може да бъде подавано до повече от една държава-членка. Отделно заявление се подава за всеки тип, който подлежи на одобрение.
               Член 4
               Процедура за типово одобрение
               1.   Всяка държава-членка издава:

                           а)

                           типово одобрение за превозни средства на:

                                       —

                                       типове превозни средства, които съответстват на подробния отчет в информационната папка и отговарят на техническите изисквания на всички съответни специални директиви, както е посочено в приложение IV,

                                       —

                                       типове превозни средства със специално предназначение, посочени в приложение ХI, които съответстват на подробния отчет в информационната папка и отговарят на техническите изисквания на специалните директиви, както е указано в съответната колона на приложение ХI.

                                 Този процес се извършва съобразно процедурите, описани в приложение V;

                           б)

                           многоетапно типово одобрение на типовете базови, незавършени или завършени превозни средства, които съответстват на подробния отчет в информационната папка и отговарят на техническите изисквания на съответните специални директиви, както е посочено в приложение IV или ХI, вземайки предвид състоянието на завършеност на типа превозно средство.
                           Този процес се извършва съобразно процедурите, описани в приложение ХIV;

                           в)

                           типово одобрение на системи на типове превозни средства, които съответстват на подробния отчет в информационната папка и отговарят на техническите изисквания на съответната специална директива;

                           г)

                           типово одобрение на компоненти или отделни технически възли на всички типове компоненти или отделни технически възли, които съответстват на подробния отчет в информационната папка и отговарят на техническите изисквания, съдържащи се в съответната специална директива, в която изрично се разпорежда това.

                     2.   Въпреки това, ако държава-членка установи, че превозно средство, система, компонент или отделен технически възел, който съответства на разпоредбите на параграф 1, представлява сериозен риск за безопасността на движението по пътищата, тя може да откаже да издаде типовото одобрение. Тя трябва незабавно да информира другите държави-членки и Комисията за това и да изложи причините, на които се основава решението ѝ.
               3.   Всяка държава-членка попълва всички приложими раздели на сертификат за типово одобрение (образци, за който са дадени в приложение VI към настоящата директива и в приложение към всяка от отделните директиви) за всеки тип превозно средство, система, компонент или отделен технически възел, който тя одобрява и, освен това, попълва съответните раздели на притурката за резултати от изпитанията към сертификата за одобрение на превозното средство (образец, за който е даден в приложение VIII) и съставя или проверява съдържанието на индекса към информационния пакет. Сертификатите за одобрение се номерират по начина, описан в приложение VII. Завършеният сертификат и неговите притурки се предават на заявителя.
               4.   Когато компонентът или отделният технически възел, който подлежи на процедурата за одобрение, изпълнява своите функции или проявява специфична особеност само в съединение с други части на превозното средство и поради тази причина съобразяването с едно или повече изисквания може да бъде проверено, само когато компонентът или отделният технически възел, който подлежи на процедурата за одобрение, функционира в съединение с други части на превозното средство, реални или симулирани, обхватът на типовото одобрение на компонента или на отделния технически възел трябва да бъде стеснен съобразно с това. Сертификатът за типово одобрение за компонент или отделен технически възел следователно включва ограничения при неговата употреба и указва условията за неговото монтиране. Спазването на тези ограничения и условия се проверява по време на типовото одобрение на превозното средство.
               5.   Одобряващият орган на всяка държава-членка в рамките на един месец изпраща до одобряващите органи на другите държави-членки копие от сертификата за типово одобрение на превозното средство (заедно с неговите притурки) за всеки тип превозно средство, който той е одобрил, отказал да одобри, или на който е отнел сертификата за одобрение.
               6.   Одобряващият орган на всяка държава-членка изпраща ежемесечно до одобряващите органи на държавите-членки, списък (съдържащ подробния отчет, посочен в приложение ХIII) на одобренията на системи, компоненти или отделни технически възли, които той е издал, отказал да издаде или е отнел през конкретния месец; освен това, при получаване на искане от одобряващ орган на друга държава-членка, той изпраща незабавно копие от сертификата за типово одобрение на системата, компонента или отделния технически възел и/или информационния пакет за всеки тип система, компонент или отделен технически възел, който той е одобрил, отказал да одобри, или на който е отнел сертификата за одобрение.
               Член 5
               Изменения на одобрения
               1.   Държавата-членка, която е издала типовото одобрение, трябва да вземе необходимите мерки, за да обезпечи информираността си относно всяка промяна в подробния отчет, включен в информационния пакет.
               2.   Заявлението за изменение или разширение на дадено типово одобрение се подава специално до държавата-членка, която е издала оригиналното типово одобрение.
               3.   В случай на одобрение на система, компонент или отделен технически възел, ако подробният отчет в информационния пакет е претърпял промяна, одобряващият орган на съответната държава-членка:

                           —

                           публикува променените страница(-и) от информационния пакет, както се изисква, да се отбелязва всяка променена страница, за да се покаже ясно същността на промяната и датата на преиздаване. Всеки път, когато се публикуват променени страници, индексът на информационния пакет (който е приложен към сертификата за одобрение) също се променя, за да показва последните дати на променените страници, и

                           —

                           публикува изменен сертификат за одобрение (означен с номер за разширение), ако някаква информация в него (с изключение на притурките) се е променила, или ако изискванията на директивата са се променили след датата, отбелязана на одобрението. Промененият сертификат ясно показва причината за промяната и датата на преиздаване.

                     Ако одобряващите органи на съответната държава-членка открият, че определено изменение на информационния пакет дава основание за нови изпитания или проверки, те информират производителя за това и публикуват горепосочените документи само след провеждането на успешни нови изпитания или проверки.
               4.   В случай на одобрение на превозно средство, ако подробният отчет в информационния пакет е претърпял промяна, одобряващият орган на съответната държава-членка:

                           —

                           публикува променените страница(и) от информационния пакет, съгласно изискването, отбелязвайки всяка променена страница, за да се покаже ясно същността на промяната и датата на преиздаване. Всеки път, когато променени страници се публикуват, индексът на информационния пакет (който е прикрепен към сертификат за одобрение) също се изменя, за да показва последните дати на променените страници, и

                           —

                           да публикува променен сертификат за одобрение (означен с номер за разширение), ако се изискват допълнителни проверки, или ако някаква информация в сертификата за одобрение (с изключение на притурките) се е променила, или ако изискванията на някоя от отделните директиви, приложими към датата, от която първоначалното влизане в експлоатация е забранено, са се променили след датата, отбелязана на одобрението на превозното средство. Новият сертификат ясно показва причината за разширението и датата на преиздаването.

                     Ако одобряващият орган на съответната държава-членка реши, че изменение в информационен пакет дава основание за нови проверки, той информира производителя за това и публикува горепосочените документи, само след провеждането на успешни нови проверки. Всички коригирани документи се изпращат до всички други одобряващи инстанции в рамките на един месец.
               5.   Когато типово одобрение на превозно средство вече не е валидно, защото едно или повече одобрения от специалните директиви, посочени в информационния му пакет вече не са валидни, одобряващият орган на държавата-членка, която е издала това одобрение в рамките на един месец съобщава този факт на одобряващите органи на другите държави-членки, заедно с посочване на съответната дата или на идентификационния номер на последното превозно средство, произведено в съответствие със стария сертификат.
               Член 6
               Сертификат за съответствие
               1.   Производителят, в неговото качество на притежател на типово одобрение на превозно средство издава сертификат за съответствие (образци, за който са дадени в приложение IХ), който придружава всяко превозно средство, завършено или незавършено, произведено в съответствие с одобрения тип превозно средство. В случай на незавършен или завършен тип превозно средство, производителят попълва само тези точки на страница 2 на сертификата за съответствие, които са добавени или променени на текущия етап на одобрение и, ако е необходимо, прикрепя към този сертификат всички сертификати за съответствие, представени на предходния(ите) етап(и).
               2.   Въпреки това, държавите-членки могат за целите на облагането с данъци или на регистрацията на превозни средства, след най-малко тримесечно предизвестяване на Комисията и на другите държави-членки, да поискат данни, които не са посочени в приложение IХ, да бъдат добавени към сертификата, при условие че такива подробности са изрично определени в информационния пакет или могат да бъдат получени от него чрез просто изчисление.
               Държавите-членки могат също така да поискат сертификата за съответствие, който се съдържа в приложение IХ, да бъде попълнен по такъв начин, че да се наблегне върху данните, необходими и достатъчни за целите на облагането с данъци, и регистрацията от националните компетентни органи.
               3.   Производителят, в неговото качество на притежател на типово одобрение на компонент или отделен технически възел, поставя на всеки компонент или възел, произведен в съответствие с одобрения тип, търговското име или знак, типа и/или, ако самостоятелната директива изисква това, знак или номер за типово одобрение. Въпреки това, в последния случай, производителят може да избере да не поставя търговското име или знак и тип.
               4.   Производителят, в неговото качество на притежател на сертификат за типово одобрение, който съгласно разпоредбите на член 4, параграф 4 включва ограничения за неговата употреба, предоставя за всеки произведен компонент или възел подробна информация относно тези ограничения и указва условията за неговото монтиране.
               Член 7
               Регистрация и пускане в употреба
               1.   Всяка държава-членка регистрира и разрешава продажбата или пускането в употреба на нови превозни средства във връзка с тяхната конструкция и тяхното функциониране, единствено ако те се придружават от валиден сертификат за съответствие. В случай на незавършени превозни средства, всяка държава-членка разрешава продажбата на такива превозни средства, но може да откаже тяхната постоянна регистрация и пускане в употреба, докато още не са завършени.
               2.   Всяка държава-членка разрешава продажбата или пускането в употреба на компоненти или отделни технически възли, единствено ако те отговарят на изискването на съответната специална директива и на изискванията, посочени в член 6, параграф 3 при условие че това няма да се отнася за компоненти и отделни технически възли, предназначени за употреба в превозни средства, които са напълно или частично изключени или необхванати от настоящата директива.
               3.   Ако държава-членка установи, че превозни средства, компоненти или отделни технически възли от определен тип представляват сериозен риск за безопасността на движението по пътищата, макар че те се придружават от валиден сертификат за съответствие или са правилно маркирани, тогава държавата-членка може, за максимален период от шест месеца, да откаже да регистрира такива превозни средства или може да забрани продажбата или влизането в експлоатация на нейната територия на такива превозни средства, компоненти или отделни технически възли. Тя незабавно уведомява другите държави-членки и Комисията за това, излагайки причините, на които се базира нейното решение. Ако държавата-членка, която е издала типовото одобрение, оспорва риска за безопасността на движението по пътищата, за който е уведомена, засегнатата държава-членка поема инициативата за уреждане на спора. Комисията се информира и, при необходимост, провежда съответните консултации с цел уреждане на спора.
               Член 8
               Изключения и алтернативни процедури
               1.   Изискванията на член 7, параграф 1 не се отнасят за:

                           —

                           превозни средства, предназначени за употреба от военните служби, гражданската отбрана, противопожарните служби и силите, отговорни за поддържане на обществения ред,

                           —

                           превозни средства, одобрени съгласно параграф 2.

                     2.   Всяка държава-членка може, по молба на производителя, да го освободи от една или повече от разпоредбите на една или повече от специалните директиви:

                           а)

                              Превозни средства, произвеждани в малки серии

                           В този случай, броят на превозните средства от една фамилия от типове, които са регистрирани за една година, продадени или влезли в експлоатация в тази държава-членка, се ограничава максимално до броя на единиците, посочени в приложение ХII. Всяка година, държавите-членки изпращат до Комисията списък на такива одобрения. Държавата-членка, издаваща такова одобрение, изпраща копие от сертификата за одобрение и неговите притурки до одобряващите органи на другите държави-членки, посочени от производителя, определяйки характера на изключенията, които са били приети. В рамките на три месеца тези държави-членки решават дали, и за какъв брой единици те приемат типовото одобрение за превозни средства, които да бъдат регистрирани на тяхна територия. При одобрения, издадени съгласно тази буква а), изискванията на членове 3, 4, 5, 6, 10 и 11 се прилагат само дотолкова, доколкото те се смятат за приложими от одобряващия орган. Когато е разрешено изключение съгласно тази буква а), държавата-членка може да поиска съответно алтернативна разпоредба;

                           б)

                              Превозни средства, излизащи от серийно производство

                                       1.

                                       В количествените лимити, съдържащи се в приложение ХII, раздел Б и за ограничен период, държавите-членки могат да регистрират и разрешават продажбата или влизането в експлоатация на нови превозни средства, съответстващи на тип превозно средство, чието типово одобрение вече не е валидно по силата на член 5, параграф 5.
                                       Настоящата разпоредба се отнася само за превозни средства, които:

                                                   —

                                                   са били на територията на Европейската общност, и

                                                   —

                                                   са били придружавани от валиден сертификат за съответствие, който е издаден,

                                             когато типовото одобрение на съответното превозно средство е било все още валидно, но последното не е било регистрирано или пуснато в експлоатация преди горепосоченото типово одобрение да загуби валидността си.
                                       Тази възможност се ограничава за период от 12 месеца при завършени превозни средства и 18 месеца при превозни средства, завършени след датата, на която типовото одобрение е загубило валидността си.

                                       2.

                                       За да се приложи параграф 1 за един или повече типове превозни средства от дадена категория, производителят трябва да подаде заявление до компетентните органи на държавата-членка, която е одобрила съответстващия(ите) тип(ове) превозни средства преди влизането в сила на специалните директиви или на измененията към тях.
                                       Заявлението трябва да определя точно техническите и/или икономически причини, на които се базира.
                                       Ако заявлението е прието от държава-членка, последната, в рамките на един месец трябва да изпрати до компетентните органи на другите държави-членки подробен отчет относно причините за изключенията, разрешени на производителя заедно с информацията, предвидена в член 5, параграф 5.
                                       Всяка държава-членка, засегната от влизането в експлоатация на такива типове превозни средства, отговаря за гарантиране на изпълнението на разпоредбите на приложение ХII Б от страна на производителя.
                                       Държавите-членки всяка година изпращат до Комисията списък на допуснатите изключения и причините за това.

                           в)

                              Превозни средства, компоненти или отделни технически възли, включително съответните технологии или концепции, които не могат, поради специфичния си характер да изпълняват едно или повече от изискванията на една или повече от отделните директиви

                           В този случай, държавата-членка издаваща такова одобрение, в рамките на един месец трябва да изпрати копие от сертификата за одобрение и неговите притурки до одобряващите органи на другите държави-членки и изпраща незабавно до Комисията доклад, съдържащ:

                                       —

                                       причината, поради която съответните технологии или концепции не позволяват на превозното средство, компонента или отделния технически възел да изпълняват изискванията на една или повече от съответните специални директиви,

                                       —

                                       описание на зоните на безопасност и защита на околната среда и взетите мерки,

                                       —

                                       описание на изпитанията и техните резултати, които демонстрират поне еквивалентно ниво на безопасност и защита на околната среда, според както е постановено от изискванията на една или повече от съответните специални директиви,

                                       —

                                       предложения за изменения на съответните специални директиви или съответно за нови специални директива(и).

                                 Комисията, съгласно процедурата, изложена в член 13, решава в рамките на три месеца дали да одобри доклада или не.
                           Ако Комисията одобри доклада, държавата-членка може да издаде типово одобрение съгласно настоящата директива и Комисията предприема необходимите стъпки за привеждане в съответствие на специалната(ите) директива(и), която(които) частично е(са) дерогирана(и). Валидността на такова типово одобрение е ограничена до 24 месеца, но може и да бъде удължавана от Комисията по искане на държавата-членка, която е издала типовото одобрение.

                     3.   Сертификати за одобрение, издадени съгласно параграф 2, образците за които са посочени в приложение VI, могат да не носят наименованията „Сертификат за типово одобрение на превозно средство в рамките на ЕИО“, с изключение на случая, упоменат в 2, буква в), когато Комисията е одобрила доклада.
               Член 9
               Приемане на еквивалентни одобрения
               1.   Съветът може, действайки с квалифицирано мнозинство по предложение на Комисията, да признае еквивалентността между условията или разпоредбите за типово одобрение на системи, компоненти и отделни технически възли, установени от настоящата директива и процедурите, установени от международни правила или правила на трети държави в рамките на многостранни или двустранни споразумения между Общността и трети държави.
               2.   Признава се еквивалентността на международните правила, изброени в част II от приложение IV със съответните специални директиви. Одобряващите органи на държавите-членки приемат одобренията според тези правила и, при целесъобразност, свързаните с това одобрителни знаци, вместо съответствуващите одобрения и/или одобрителни знаци, според еквивалентните специални директиви. Изброените международни правила се публикуват в Официален вестник на Европейските общности.

               Член 10
               Мерки относно съответствието на производството
               1.   Държава-членка, издаваща типово одобрение, взема необходимите мерки в съответствие с приложение Х относно това одобрение, за да удостовери, по целесъобразност, в сътрудничество с одобряващите органи на другите държави-членки, че са създадени съответстващи разпоредби, за да се гарантира, че произведените превозни средства, системи, компоненти или, съответно, отделни технически възли, отговарят на одобрения тип.
               2.   Държава-членка, която издава одобрение на типа, взема необходимите мерки в съответствие с приложение Х относно това одобрение, за да удостовери, по целесъобразност, в сътрудничество с одобряващите органи на другите държави-членки, че разпоредбите, посочени в параграф 1 са приложими, и че произведените превозни средства, системи, компоненти или, съответно, отделни технически възли отговарят на одобрения тип. Проверката, която гарантира, че продуктите съответстват на одобрения тип, се ограничава до процедурите, установени в раздел 2 от приложение Х и в тези от отделните директиви, които съдържат специфични изисквания.
               Член 11
               Несъответствие с одобрения тип
               1.   Не е налице спазване на съответствието с одобрения тип, когато е установено, че съществуват отклонения в подробното описание в сертификата за типово одобрение и/или в информационния пакет и когато тези отклонения не са разрешени, според изискванията на член 5, параграфи 3 или 4, от държавата-членка, която е издала типовото одобрение. Дадено превозно средство не се счита, че се отклонява от одобрения тип, когато са разрешени допустими отклонения от отделните директиви и тези допустими отклонения се спазени.
               2.   Ако държава-членка, която е издала типово одобрение установи, че превозни средства, компоненти или отделни технически възли, придружени от сертификат за съответствие или носещи одобрителен знак, не съответстват на типа, който е одобрила, тя взема необходимите мерки, за да гарантира, че произведените превозни средства, компоненти или съответно отделни технически възли, отговарят на одобрения тип. Одобряващите органи на тази държава-членка уведомяват тези на другите държави-членки за взетите мерки, които могат, при необходимост, да стигнат до отнемане на типовото одобрение.
               3.   Ако държава-членка докаже, че превозни средства, компоненти или отделни технически възли, придружени от сертификат за съответствие или носещи одобрителен знак, не съответстват на одобрения тип, тя може да поиска държавата-членка, която е издала типовото одобрение да удостовери, че превозните средства, компонентите или съответно отделните технически възли в производство отговарят на одобрения тип. Такива действия се извършват възможно най-скоро и във всеки случай, до шест месеца от датата на предявения иск.
               4.   В случай на:

                           —

                           типово одобрение на превозно средство, когато несъответствието на превозно средство се поражда единствено от несъответствието на дадена система, компонент или отделен технически възел, или

                           —

                           многоетапно типово одобрение, когато несъответствието на завършено превозно средство се поражда единствено от несъответствието на дадена система, компонент или отделен технически възел, който представлява част от незавършеното превозно средство, или на самото незавършено превозно средство,

                     органът, одобряващ превозните средства изисква от държавата(ите)-членка(и), която(които) е(са) издала(и) типовото одобрение(я) на някоя съответна система, компонент, отделен технически възел или незавършено превозно средство да предприеме необходимите действия, за да гарантира, че превозните средства в производство отново съответстват на одобрения тип. Такива действия се извършват възможно най-скоро и във всеки случай до шест месеца от датата на предявения иск, при необходимост, съвместно с държавата-членка предявяваща иска. Когато се установи неспазване на съответствието, одобряващите органи на държавата-членка, която е издала типовото одобрение на системата, компонента или отделния технически възел или одобрението на незавършеното превозно средство, взема мерките, посочени в параграф 2.
               5.   Одобряващите органи на държавите-членки се информират взаимно в срок от един месец относно всяко отнемане на типово одобрение и причините за прилагането на тази мярка.
               6.   Ако държавата-членка, която е издала типово одобрение оспорва неспазването на съответствие, за което е уведомена, заинтересованите държави-членки поемат инициативата за уреждане на спора.
               Комисията се информира и, при необходимост, провежда съответните консултации с цел да се постигне решение.
               Член 12
               Нотифициране на решения и взети мерки
               Всички решения, взети съгласно разпоредбите, приети в изпълнение на настоящата директива, с които се отказва или отнема типово одобрение, или се отказва регистрация или забранява продажба, подробно излагат причините, на които се основават. Всички решения се нотифицират до заинтересованата страна, която в същото време се информира за средствата за правна защита, с които тя разполага съгласно действащите закони в държавите-членки и за сроковете, в които тя може да упражни тези средства за правна защита.
               Член 13
               Привеждане в съответствие на приложенията
               1.   Комитет за привеждане в съответствие с техническия прогрес, наричан по-долу „Комитетът“, е учреден за тази цел; той се състои от представители на държавите-членки и от председател, представител на Комисията.
               2.   Всичките изменения, необходими за привеждане в съответствие на:

                           —

                           приложенията към настоящата директива, или

                           —

                           разпоредбите на отделните директиви, освен ако не е предвидено друго в тях,

                     се приемат съгласно процедурата, посочена в параграф 3. Тази процедура също така се прилага при въвеждането на разпоредбите за типово одобрение на отделни технически възли в отделните директиви.
               3.   Представителят на Комисията представя на Комитета план, свързан с мерките, които предстои да бъдат взети. Комитетът изказва своето мнение за плана в срока, който председателят може да постави в зависимост от спешността на работата. Становището се приема с мнозинството, определено в член 148, параграф 2 от Договора в случай на решения, които Съветът приема по предложение на Комисията. Гласовете на представителите на държавите-членки в рамките на комитета се отчитат по начина, посочен в този член. Председателят не гласува.
               Комисията приема предвидените мерки, ако те са в съответствие със становището на Комитета.
               Ако предвидените мерки не са в съответствие със становището на Комитета или не е дадено становище, Комисията незабавно представя на Съвета предложение свързано с мерките, които предстои да бъдат взети. Съветът го приема с квалифицирано мнозинство.
               Ако до три месеца след като предложението е било представено на Съвета, той не е предприел действия, предложените мерки се предприемат от Комисията.
               4.   Ако Съветът, предприемайки действия въз основа на предложение от Комисията, приеме нова специална директива, той трябва на базата на същото предложение да направи конкретни изменения в съответните приложения към настоящата директива.
               Член 14
               Нотифициране на органите за одобрение и техническите служби
               1.   Държавите-членки нотифицират на Комисията и на другите държави-членки имената и адресите на:

                           —

                           органите за типово одобрение и, по целесъобразност, дисциплините, за които са отговорни, и

                           —

                           техническите служби, които те са назначили, определяйки конкретно за кои процедури за изпитания, всяка от тези служби е била назначена. Нотифицираните служби трябва да спазват съгласуваните стандарти за работа на изпитателните лаборатории (EN45001), които спазват следните условия:

                                       i)

                                       производител не може да бъде упълномощен за техническа служба, освен ако отделните директиви не съдържат специални разпоредби по този въпрос;

                                       ii)

                                       за целите на настоящата директива не се смята за изключение, ако техническа служба използва чужда техника, по споразумение с одобряващия орган.

                     2.   Предполага се, че органът, който се нотифицира спазва съгласувания стандарт, но при необходимост, Комисията може да поиска от държавите-членки да обезпечат подкрепящи доказателства.
               Служби на трети страни могат да бъдат нотифицирани само чрез определена техническа служба в рамките на двустранно или многостранно споразумение между Общността и третата страна.

               2.

               Приложения от I до III се заменят с приложенията към настоящата директива.

         Член 2
   1.   Държавите-членки въвеждат в сила законови, подзаконови и административни разпоредби, необходими, за да се съобразят с настоящата директива на или преди 31 декември 1992 година.Те незабавно информират Комисията за това. Те прилагат тези разпоредби от 1 януари 1993 година.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и реда на позоваване се определят от държавите-членки.
   2.   Относно типовото одобрение на превозни средства, държавите-членки прилагат настоящата директива само за превозни средства от категория М1, снабдени с двигател с вътрешно горене, до изменение на приложенията съгласно член 13 от Директива 70/156/ЕИО, изменена с настоящата директива, за да включва превозни средства от категория М1, задвижвани от двигатели, различни от двигателите с вътрешно горене, както и други превозни средства. Междувременно разпоредбите на член 10 от Директива 70/156/ЕИО, изменена с Директива 87/403/ЕИО, важат за типово одобрение на превозни средства от други категории.
   3.   До 31 декември 1995 г. за завършени превозни средства и до 31 декември 1997 г. за завършени превозни средства, следващи многоетапно типово одобрение, държавите-членки прилагат член 4, параграф 1 от Директива 70/156/ЕИО, изменена с настоящата директива, само при заявление от производителя. Междувременно, държавите-членки издават национално типово одобрение и разрешават регистрация, продажба и пускане в употреба на превозни средства, компоненти и отделни технически възли съгласно разпоредбите на член 10 от Директива 70/156/ЕИО, изменена от Директива 87/403/ЕИО.
   4.   До 31 декември 1997 година за завършени превозни средства и до 31 декември 1999 година за завършени превозни средства, следващи многоетапно типово одобрение на тип, член 7, параграфи 1 и 2 от Директива 70/156/ЕИО изменена от настоящата директива, не се прилага за превозни средства, компоненти и отделни технически възли, които спадат към тип, за който национално типово одобрение е издадено преди 1 януари 1996 година или 1 януари 1998 година или към тип, който държава-членка е регистрирала, разрешила продажбата или влизането му в експлоатация преди 1 януари 1996 година., или 1 януари 1998 година.
   Одобрения, съставляващи част от националната процедура за типово одобрение, посочена по-горе, които са били издадени съгласно отделните директиви, остават в сила след 31 декември 1997 година. за завършени превозни средства, и след 31 декември 1999 година. за превозни средства, следващи многоетапно типово одобрение, освен ако се прилага някое от условията, посочени във втората алинея на член 5, параграф 3 от Директива 70/156/ЕИО, изменена с настоящата директива.
   5.   В съответствие с член 8, параграф 2, буква а) и б) от Директива 70/156/ЕИО, изменена от настоящата директива, параграфи 3 и 4 не позволяват държави-членки да се отклоняват от всяка отделна разпоредба на дадена специална директива, в която се посочват изисквания, основани на пълното съгласуване по отношение на типовото одобрение и началното пускане в употреба на превозно средство, компонент или отделен технически възел.
   Член 3
   Не по-късно от 31 декември 1994 год., на основата на съответната информация, съобщена от компетентните органи, Комисията съставя доклад за прилагането на Европейските процедури на типово одобрение, обръщайки особено внимание на дерогациите от член 8 от Директива 70/156/ЕИО, изменена от настоящата директива, на влиянието на новия принцип на съгласуване в различните държави-членки, и при необходимост, предлага измененията, които се изискват за усъвършенстване на разпоредбите за типово одобрение, включително привеждане в съответствие на специалните директиви към новия принцип на съгласуване и за улесняване пускането в употреба на превозните средства в държавите-членки, които изменения се приемат съгласно процедурата, определена в член 13 от Директива 70/156/ЕИО, изменена от настоящата директива.
   Член 4
   Адресати на настоящата директива са държавите-членки.

      Съставено в Люксембург на 18 юни 1992 година.

            За Съвета

            Председател

         Vitor MARTINS

      (1)  ОВ 301, 21.11.1991 г., стр. 1.

      (2)  ОВ 67, 16.3.1992 г., стр. 44, ОВ 176, 13.7.1992 г.

      (3)  ОВ 79, 30.3.1992 г., стр. 4.

      (4)  ОВ 42, 23.2.1970 г., стр. 1. последно изменена с Директива 87/403/ЕИО ОВ L 220, 8. 8. 1987 г., стр. 44).

      (5)  ОВ 225, 10.8.1992 г., стр. 72.“
   ПРИЛОЖЕНИЕ
   Виж Директива 2001/116/ЕО на Комисията (ОВ L 18, 21.1.2002 г., стр. 1)


title: Директива 2006/91/ЕО на Съвета от 7 ноември 2006 година относно контрола над калифорнийска щитоносна въшка Сан Хосе (кодифицирана версия)

text:
Важна правна забележка

|

32006L0091

Официален вестник n° L 312 , 11/11/2006 стр. 0042 - 0044

		Директива 2006/91/ЕО на Съветаот 7 ноември 2006 годинаотносно контрола над калифорнийска щитоносна въшка Сан Хосе(кодифицирана версия)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 37 и 94 от него,като взе предвид предложението на Комисията,като взе предвид становището на Европейския парламент [1],като взе предвид становището на Европейския икономически и социален комитет [2],като има предвид, че:(1) Директива 69/444/ЕИО на Съвета от 8 декември 1969 г. относно контрола над калифорнийска щитоносна въшка Сан Хосе [3] бе неколкократно съществено изменян [4]. В интерес на по-голямата яснота и рационалност следва да се извърши кодифициране на споменатата директива.(2) Производството на дървесни двусеменни растения и техните плодове заема важно място в селското стопанство на Общността.(3) Добивът на това производство постоянно е заплашен от вредни организми.(4) Чрез защитата на тези растения срещу тези вредни организми, трябва не само да се поддържа производствения капацитет, но и да се повиши също така селскостопанската производителност.(5) Защитните мерки за избягване на въвеждането на вредни организми в отделните държави-членки ще има само ограничен ефект, ако тези организми не са били контролирани едновременно и методично в Общността и не са били взети предпазни мерки срещу разпространението им(6) Един от организмите, който е най-вреден за дървесните двусемеделни растения е калифорнийска щитоносна въшка Сан Хосе (Quadraspidiotus perniciosus Comst.).(7) Този вредител се е появил в няколко държави-членки и има заразени райони в Общността.(8) Съществува постоянен риск за отглеждането на дървесни двусемеделни растения в Общността, ако не се вземат ефективни мерки за контролиране на този вредител и не се избегне неговото разпространение.(9) За да се унищожи този вредител, трябва да се приемат минимални разпоредби за Общността. Държавите-членки трябва да могат да приемат допълнителни или по-строги разпоредби където е необходимо.(10) Настоящата директива не засяга задълженията на държавите-членки относно сроковете за транспониране в националното им законодателство на директивите, посочени в приложение I, част Б,ПРИЕ НАСТОЯЩАТА ДИРЕКТИВА:Член 1Настоящата директива се отнася до минималните мерки, които трябва да се вземат в държавите-членки за контрол над калифорнийската щитоносна въшка Сан Хосе (Quadraspidiotus perniciosus Comst.) и да се избегне нейното разпространение.Член 2За целите на настоящата директива се прилагат следните дефиниции:а) "растения" означава живи растения и живи части от растения, с изключение на плодове и семена;б) "заразени растения или плодове" означава растения или плодове, върху които се откриват една или повече калифорнийски щитоносни въшки Сан Хосе, освен ако не се потвърди, че те са мъртви;в) "растения-приемници на калифорнийски щитоносни въшки Сан Хосе" означават растенията от видовете Acer L., Cotomeaster Ehrh., Crataegus L., Cydonia Mill., Euonymus L., Fagus L., Juglans L., Ligustrum L., Malusa Mill., Populus L., Prunus L., Pyrus L., Ribes L., Rosa L., Salix L., Sorbus L., Syringa L., Tilia L., Ulmus L., Vitis L.;г) "разсадници" означава насаждения, в които се отглеждат растенията, предназначени за презасаждане, размножаване или разпределяне като отделни вкоренени растения.Член 3Когато е регистрирана поява на калифорнийска щитоносна въшка Сан Хосе, държавите-членки маркират замърсените райони, както и една безопасна зона, достатъчно голяма, за да се осигури защитата на обкръжаващите райони.Член 4Държавите-членки осигуряват в заразените райони и безопасните зони растенията приемници на калифорнийски щитоносни въшки Сан Хосе да бъдат подходящо третирани, за да се контролира този вредител и да се избегне неговото разпространение.Член 5Държавите-членки осигуряват:а) всички заразени растения в разсадниците трябва да бъдат унищожени;б) всички други растения, които са заразени или се подозира, че са заразени и които растат в заразени райони, да бъдат третирани по такъв начин, че тези растения и пресните плодове от тях да не бъдат повече заразени при преместването им;в) всички вкоренени растения-приемници на калифорнийска щитоносна въшка Сан Хосе, растящи в заразен район, и части от тези растения, които са предназначени за размножаване и се произвеждат в този район, могат да се засадят отново в заразения район или да се транспортират далеч от него само ако се установи, че не са заразени и ако те са били третирани по такъв начин, че евентуално наличните въшки Сан Хосе, да бъдат унищожени.Член 6Държавите-членки осигуряват в безопасните зони растенията приемници на калифорнийски щитоносни въшки Сан Хосе да бъдат подложени на официална проверка и да се проверяват поне веднъж годишно, за да се открие всяка поява на калифорнийски щитоносни въшки Сан Хосе.Член 71. Държавите-членки осигуряват във всяка партида от растения (освен онези, които са вкоренени в земята) и пресните плодове, в които е намерена зараза, заразените растения и плодове да бъдат унищожени, а другите растения и плодове в партидата да бъдат третирани или обработени по такъв начин, че всички калифорнийски щитоносни въшки Сан Хосе, които могат да са останали по тях да бъдат унищожени.2. Параграф 1 не се прилага за слабо заразени партиди с пресни плодове.Член 8Държавите-членки отменят мерките, предприети за контрол над калифорнийски щитоносни въшки Сан Хосе, или за предотвратяване на тяхното разпространение, само ако повече не се констатира наличието на калифорнийски щитоносни въшки Сан Хосе.Член 9Държавите-членки забраняват притежаването на калифорнийски щитоносни въшки Сан Хосе.Член 101. Държавите-членки могат да разрешат:а) дерогация от мерките, посочени в членове 4 и 5, член 7, параграф 1 и член 9 за научни и фитосанитарни цели, опити и селекционна работа;б) чрез дерогация от член 5, буква б) и член 7, параграф 1 незабавна обработка на заразените пресни плодове;в) чрез дерогация от член 5, буква б) и член 7, параграф 1 преместването на заразени пресни плодове в заразения район.2. Държавите-членки осигуряват разрешенията, посочени в параграф 1, да се дават само където подходящ контрол гарантира, че те не нарушават контрола над калифорнийската щитоносна въшка Сан Хосе и не създават риск за разпространение на този вредител.Член 11Държавите-членки могат да приемат допълнителни или по-строги разпоредби, които може да са необходими за контрол над въшките Сан Хосе, или да се избегне тяхното разпространение.Член 12Директива 69/466/ЕИО се отменя, без ущърб на задълженията на държавите-членки, които касаят сроковете за транспониране в националното им законодателство на директивите, посочени в приложение I, част Б.Позоваванията на отменената директива следва да се тълкуват като позовавания на настоящата директива и да се четат в съответствие с таблицата за съответствията в приложение II.Член 13Настоящата директива влиза в сила на 20-ия ден след публикуването ѝ в Официален вестник на Европейския съюз.Член 14Адресати на настоящата директива са държавите-членки.Съставено в Брюксел на 7 ноември 2006 година.За СъветаПредседателE. Heinäluoma[1] Становище от 12 октомври 2006 г. (все още непубликувано в Официален вестник).[2] Становище от 5 юли 2006 г. (все още непубликувано в Официален вестник).[3] ОВ L 323, 24.12.1969 г., стр. 5. Директива, изменена с Директива 77/93/ЕИО (ОВ L 26, 31.1.1977 г., стр. 20).[4] Виж ОВ L 312, 11.11.2006 г., приложение I, част А в настоящия брой на Официален вестник.--------------------------------------------------ПРИЛОЖЕНИЕ IЧАСТ АОтменена директива и списък на нейните последователни измененияДиректива 69/466/ЕИО на Съвета (ОВ L 323, 24.12.1969 г., стр. 5) | |Директива 77/93/ЕИО на Съвета (ОВ L 26, 31.1.1977 г., стр. 20) | само член 19 |ЧАСТ БСписък на сроковете за транспониране в националното законодателство(посочени в член 12)Директива | Срок за транспониране |69/466/ЕИО [1] | 9 декември 1971 г. |77/93/ЕИО [2] [3] [4] | 1 май 1980 г. |[1] За Ирландия и Обединеното кралство — 1 юли 1973 г.[2] Съгласно процедурата, определена в член 16 от Директива77/93/ЕИО, държавите-членки могат при поискване да получат разрешение да спазят някои от разпоредбите на тази директива в срок след 1 май 1980 г., но не по-късно от 1 януари 1981 г.[3] За Гърция — 1 януари 1983 г.[4] За Испания и Португалия — 1 март 1987 г.--------------------------------------------------ПРИЛОЖЕНИЕ IIТаблица на съответствиетоДиректива 69/466/ЕИО | Настояща директива |Членове 1—11 | Членове 1—11 |Член 12 | — |— | Член 12 |— | Член 13 |Член 13 | Член 14 |— | Приложение I |— | Приложение II |--------------------------------------------------


title: Директива 2009/163/ЕС на Комисията от 22 декември 2009 година за изменение, във връзка с неотам, на Директива 94/35/ЕО на Европейския парламент и на Съвета относно подсладители за влагане в храни (Текст от значение за ЕИП)

text:
               23.12.2009

               BG

               Официален вестник на Европейския съюз

               L 344/37

      ДИРЕКТИВА 2009/163/ЕС НА КОМИСИЯТА

   от 22 декември 2009 година
   за изменение, във връзка с неотам, на Директива 94/35/ЕО на Европейския парламент и на Съвета относно подсладители за влагане в храни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 31 от него,
   след консултации с Европейския орган за безопасност на храните (ЕОБХ),
   като има предвид, че:

               (1)

               С Директива 94/35/ЕО на Европейския парламент и на Съвета от 30 юни 1994 г. относно подсладители за влагане в храни (2) се определя списък с подсладители, които могат да се използват в Съюза, както и условията за тяхната употреба.

               (2)

               Европейският орган за безопасност на храните (ЕОБХ) направи оценка на безопасността на неотам като подсладител и овкусител и формулира своето становище на 27 септември 2007 г. (3). След като се запозна с всички данни относно стабилността, продуктите при разграждане и токсикологията, ЕОБХ стигна до заключението, че предложената употреба на неотам като подсладител и овкусител не поражда опасения при установената допустима дневна доза (ДДД) от 0—2 mg/kg телесно тегло/ден. ЕОБХ също така отбеляза, че предпазливите оценки на излагането на неотам чрез храната както при възрастни, така и при деца, сочат много малка вероятност от надвишаване на ДДД при предложените нива на употреба.

               (3)

               Неотам е особено силен подсладител с подслаждащо действие, надхвърлящо от 7 000 до 13 000 пъти действието на захарозата. Той може да се използва като заместител на захарозата или другите подсладители в редица продукти. Неотам може да се използва самостоятелно или заедно с други посладители. Освен това неотам може да променя аромата на храните и напитките.

               (4)

               Необходимо е приложението към Директива 94/35/ЕО да бъде изменено, за да се позволи употребата на неотам в същите случаи на прилагане при храните, в които са разрешени понастоящем другите силни подсладители. Неотам следва да получи нов Е номер, а именно Е 961. С цел улесняване пускането на пазара и употребата на този нов подсладител се предвижда продуктите, които са в съответствие с разпоредбите на настоящата директива, да могат да бъдат пускани на пазара, считано от датата на влизането ѝ в сила.

               (5)

               В съответствие с точка 34 от Междуинституционалното споразумение за по-добро законотворчество (4) държавите-членки се насърчават да изготвят за себе си и в интерес на Съюза свои собствени таблици, които — доколкото е възможно — илюстрират съответствието между настоящата директива и мерките за нейното транспониране, и да ги направят обществено достояние.

               (6)

               Предвидените в настоящата директива мерки са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложението към Директива 94/35/ЕО се изменя съгласно приложението към настоящата директива.
   Член 2
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 12 октомври 2010 г. Те незабавно съобщават на Комисията текста на тези разпоредби.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текстовете на основните разпоредби от националното законодателство, които те приемат в областта, обхваната от настоящата директива.
   3.   Продуктите, които са в съответствие с разпоредбите на настоящата директива, могат да бъдат пускани на пазара от датата на влизането ѝ в сила.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 22 декември 2009 година.

            За Комисията

         José Manuel BARROSO

            Председател

      (1)  ОВ L 354, 31.12.2008 г., стр. 16.

      (2)  ОВ L 237, 10.9.1994 г., стр. 3.

      (3)  Научно становище на Експертната група по добавките в храните, ароматизантите, спомагателните средства за обработка и материалите, които влизат в контакт с храни, по искане на Европейската комисия относно неотам като подсладител и овкусител. The EFSA Journal (2007 г.) 581, стр. 1—43.

      (4)  ОВ C 321, 31.12.2003 г., стр. 1.

      ПРИЛОЖЕНИЕ
      В приложението към Директива 94/35/ЕО след текста за Е 959 се вмъква следният текст за Е 961:

                     ЕО №

                     Наименование

                     Храни

                     Максимална използваема доза

                     „E 961

                     Неотам

                        Безалкохолни напитки

                     Ароматизирани напитки на водна основа, нискоенергийни или без добавена захар

                     20 mg/l

                     Напитки на основата на мляко и млечни съставки или напитки на основата на плодови сокове, нискоенергийни или без добавена захар

                     20 mg/l

                        Десерти и подобни продукти

                     Ароматизирани десерти на водна основа, нискоенергийни или без добавена захар

                     32 mg/kg

                     Продукти на основата на мляко и млечни съставки, нискоенергийни или без добавена захар

                     32 mg/kg

                     Десерти на основата на плодове и зеленчуци, нискоенергийни или без добавена захар

                     32 mg/kg

                     Десерти на основата на яйца, нискоенергийни или без добавена захар

                     32 mg/kg

                     Десерти на основата на зърнени храни, нискоенергийни или без добавена захар

                     32 mg/kg

                     Десерти на основата на мазнини, нискоенергийни или без добавена захар

                     32 mg/kg

                     Снаксове: с определени аромати, готови за консумация, пакетирани, сухи, солени или пикантни нишестени продукти и ядки с покритие

                     18 mg/kg

                        Захарни изделия

                     Захарни изделия без добавена захар

                     32 mg/kg

                     Захарни изделия на основата на какао или сухи плодове, нискоенергийни или без добавена захар

                     65 mg/kg

                     Захарни изделия на основата на нишесте, нискоенергийни или без добавена захар

                     65 mg/kg

                     Фунийки и вафли за сладолед, без добавена захар

                     60 mg/kg

                        Essoblaten

                     60 mg/kg

                     Смеси за приготвяне на сандвичи на основата на какао, мляко, сухи плодове или мазнини, нискоенергийни или без добавена захар

                     32 mg/kg

                     Зърнени закуски със съдържание на влакнини над 15 % и съдържащи най-малко 20 % трици, нискоенергийни или без добавена захар

                     32 mg/kg

                     Сладки дражета за освежаване на дъха, без добавена захар

                     200 mg/kg

                     Силно ароматизирани освежители за гърло без добавена захар

                     65 mg/kg

                     Дъвки без добавена захар

                     250 mg/kg

                     Захарни изделия в таблетна форма, нискоенергийни

                     15 mg/kg

                     Сайдер и пери

                     20 mg/l

                     Напитки, представляващи смес от безалкохолна напитка и бира, сайдер, пери, спиртни напитки или вино

                     20 mg/l

                     Спиртни напитки с алкохолно съдържание по-малко от 15 об. %

                     20 mg/l

                     Безалкохолна бира или бира с алкохолно съдържание по-малко от 1,2 об. %

                     20 mg/l

                     Bière de table/Tafelbier/Table beer (първоначално съдържание на неферментирала бира по-малко от 6 %), с изключение на „Obergäriges Einfachbier“

                     20 mg/l

                     Бира с минимална киселинност от 30 милиеквивалента, изразена като NaOH

                     20 mg/l

                     Тъмна бира от типа „oud bruin“

                     20 mg/l

                     Нискоенергийна бира

                     1 mg/l

                     Сладоледи, нискоенергийни или без добавена захар

                     26 mg/kg

                     Консервирани или бутилирани плодове, нискоенергийни или без добавена захар

                     32 mg/kg

                     Нискоенергийни конфитюри, сладка, желета и мармалади

                     32 mg/kg

                     Нискоенергийни продукти от плодове и зеленчуци

                     32 mg/kg

                     Сладко-кисели консерви от плодове и зеленчуци

                     10 mg/kg

                        Feinkostsalat [деликатесна салата]

                     12 mg/kg

                     Сладко-кисели консервирани и полуконсервирани риби и риби, ракообразни и мекотели в марината

                     10 mg/kg

                     Нискоенергийни супи

                     5 mg/l

                     Сосове

                     12 mg/kg

                     Горчица

                     12 mg/kg

                     Фини печива за специални хранителни цели

                     55 mg/kg

                     Храни, предназначени за използване при нискоенергийни хранителни режими за намаляване на теглото, посочени в Директива 1996/8/ЕО

                     26 mg/kg

                     Диетични храни за специални медицински цели, както е определено в Директива 1999/21/ЕО.

                     32 mg/kg

                     Добавки към храни, както са определени в Директива 2002/46/ЕО, предлагани в течна форма

                     20 mg/kg

                     Добавки към храни, както са определени в Директива 2002/46/ЕО, предлагани в твърда форма

                     60 mg/kg

                     Добавки към храни, както са определени в Директива 2002/46/ЕО, на базата на витамини и/или минерали и предлагани под формата на сироп или дъвки

                     185 mg/kg

                     Трапезни подсладители

                        quantum satis“